text: [{"text_idx": "#000000", "text": "Christian H\u00f8gni dagsins ma\u00f0ur mo\u0301ti B68"}, {"text_idx": "#000002", "text": "Kappingin hevur veri\u00f0 h\u00f8r\u00f0, serliga millum Christian H\u00f8gna og Razak. Nu\u0301, ta\u0301 avtorna\u00f0i, er bert ein atkv\u00f8\u00f0a a\u0301 muni millum teir ba\u0301\u00f0ar."}, {"text_idx": "#000003", "text": "Tit hava sostatt valt einsamalla ma\u0301lskju\u0301ttan i\u0301 dystinum, li\u00f0skiparan og undangongumannin, Christian H\u00f8gna Jacobsen til dagsins mann vi\u00f0 21% (42 atkv.) av teimum i\u0301alt 199 givnu atkv\u00f8\u00f0unum. Honum a\u0301 baki kemur Razak somulei\u00f0is vi\u00f0 21% (men 41 atkv.). Jens fekk 17% (33 atkv.)."}, {"text_idx": "#000004", "text": "Christian H\u00f8gni var ey\u00f0sy\u0301ndur hendan dagin i\u0301 royndunum at fa\u0301a eitt li\u0301kinda a\u0301lopssp\u00e6l at koyra i\u0301 no\u0301gva vindinum. Ta\u00f0 var eisini ein sto\u0301r fragd at si\u0301ggja hann finna ma\u0301lmeskarnar aftur vi\u00f0 einum go\u0301\u00f0um ma\u0301li. Vit si\u0301ggja fram til, at hann eisini i\u0301 a\u0301r fer at pla\u0301ga og r\u00e6\u00f0a verjurnar kring landi\u00f0, eins og hann hevur gj\u00f8rt ta\u00f0 so mong onnur kappingara\u0301r."}, {"text_idx": "#000005", "text": "Razak var eisini ey\u00f0sy\u0301ndur a\u0301 mi\u00f0juni vi\u00f0 si\u0301num ro\u0301ligu sp\u00e6lingum \u2013 mangan sa\u0301 hann sp\u00e6lim\u00f8guleikar, sum eingin annar sa\u0301, og sp\u00e6ldi bo\u0301ltin vi\u00f0 sto\u0301rum neyvleika."}, {"text_idx": "#000006", "text": "Jens stri\u0301ddist manniliga i\u0301 verjuni i\u0301 truplum umst\u00f8\u00f0um mo\u0301ti einum a\u0301gangandi B68-li\u00f0i, sum fyri alt i\u0301 ver\u00f0ini ynskti s\u00e6r ma\u0301l og ein sigur mo\u0301ti NSI\u0301."}, {"text_idx": "#000007", "text": "Vit ynskja Christian H\u00f8gna tillukku vi\u00f0 valinum, og ynskja annars honum, Razak, Jens og \u00f8llum hinum go\u0301\u00f0a eydnu mo\u0301ti EB/Streymi vi\u00f0 Marga\u0301ir kl. 17 i\u0301 dag."}, {"text_idx": "#000011", "text": "Razak farin til Real Valladolid"}, {"text_idx": "#000012", "text": "22-a\u0301ra gamli mi\u00f0vallarin Ismail Abdul Razak u\u0301r Ghana, sum leikti a\u0301 mi\u00f0juni hja\u0301 NSI\u0301 i\u0301 fyrru ha\u0301lvu av kappingini, er farin til Real Valladolid i\u0301 Spania. Razak hevur veri\u00f0 og royndarvant i\u0301 Spania eina ti\u0301\u00f0, og hevur nu\u0301 skriva\u00f0 undir ein 3-a\u0301ra sa\u0301ttma\u0301la vi\u00f0 Real Valladolid, sum sp\u00e6lir i\u0301 n\u00e6stbestu sponsku deildini, Segunda Division. Valladolid..."}, {"text_idx": "#000017", "text": "Si\u0301\u00f0ani dystin mo\u0301ti FC Su\u00f0uroy hava tit atkv\u00f8tt um dagsins mann. Nu\u0301 atkv\u00f8\u00f0ugrei\u00f0slan er stongd, er greitt, at Jann Martin og Sju\u0301r\u00f0ur ba\u0301\u00f0ir fingu 17 % av teimum i\u0301alt 166 givnu atkv\u00f8\u00f0unum. Teir vo\u0301ru ba\u0301\u00f0ir ey\u00f0sy\u0301ndir i\u0301 0-0 dystinum. Sju\u0301r\u00f0ur vann einafer\u00f0 enn ta\u00f0 mesta a\u0301 vinstra bakki, og stu\u00f0la\u00f0i v\u00e6l uppsp\u00e6li\u00f0. Jann Martin var o\u0301gvuliga..."}, {"text_idx": "#000021", "text": "Lars Olsen hev\u00f0i a\u0301\u00f0ur u\u0301ttiki\u00f0 Kl\u00e6mint A. Olsen og Po\u0301l Jo\u0301hannes Justinussen. I\u0301 morgun gj\u00f8rdist so greitt, at A\u0301rni Frederiksberg er ny\u0301ggjur ma\u00f0ur a\u0301 landsli\u00f0num. A\u0301rni skorar fleiri enn 10 ma\u0301l hv\u00f8rt kappingara\u0301r, og hartil leggur hann upp til eitt hav av ma\u0301lm\u00f8guleikum. Ti\u0301skil hava allir NSI\u0301-arar og flestu f\u00f8royingar bi\u0301\u00f0a\u00f0 eftir hesi u\u0301tt\u00f8kuni. Vit ynskja okkara..."}]